CELEX: C2005/006/50
Language: el
Date: 2005-01-08 00:00:00
Title: Υπόθεση C-444/04: Αίτηση για την έκδοση προδικαστικής αποφάσεως, που υπέβαλε το Hoge Raad der Nederlanden με απόφαση της 15ης Οκτωβρίου 2004 στην υπόθεση J. E. van den Hout — van Eijnsbergen κατά Inspecteur van de Belastingdienst-ondernemingen Leiden

8.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/26
            
         Αίτηση για την έκδοση προδικαστικής αποφάσεως, που υπέβαλε το Hoge Raad der Nederlanden με απόφαση της 15ης Οκτωβρίου 2004 στην υπόθεση J. E. van den Hout — van Eijnsbergen κατά Inspecteur van de Belastingdienst-ondernemingen Leiden
   (Υπόθεση C-444/04)
   (2005/C 6/50)
   Γλώσσα διαδικασίας: η ολλανδική
   Με απόφαση της 15ης Οκτωβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 20 Οκτωβρίου 2004, το Hoge Raad der Nederlanden, στο πλαίσιο της διαφοράς μεταξύ J. E. van den Hout — van Eijnsbergen και Inspecteur van de Belastingdienst-ondernemingen Leiden, η οποία εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Πρέπει το άρθρο 13, Α, παράγραφος 1, αρχή και στοιχείο γ), της έκτης οδηγίας (1) να ερμηνευθεί υπό την έννοια ότι απαλλάσσονται του ΦΠΑ οι ψυχοθεραπευτικές δραστηριότητες που ασκούνται από επαγγελματία ο οποίος τηρεί τις προαναφερθείσες στο σημείο 3.1 ολλανδικές απαιτήσεις για την καταγραφή των σχετικών επαγγελματιών και έχει εγγραφεί στο μητρώο ψυχοθεραπευτών, ακόμη και αν οι δραστηριότητες αυτές δεν εντάσσονται στην άσκηση —από εκείνον ο οποίος τις ασκεί— ενός ιατρικού ή παραϊατρικού επαγγέλματος που ορίζεται από το σχετικό κράτος μέλος;
   
      (1)  ΕΕ ειδ. έκδ. 09/001, σ. 49.